|  |  |
| --- | --- |
| RKP: 17477Matični broj: 03999351Naziv obveznika: Ekonomska škola PulaPošta i mjesto: 52100 PulaUlica i kućni broj: Kovačićeva 3Razina: 31Šifra djelatnosti: 8532Razdjel: 0Šifra općine: 359 | AOP oznaka razdoblja: 2023-12OIB: 47059499324 |

**BILJEŠKE**

**za razdoblje od 1. siječnja do 31. prosinca 2023. godine**

Ekonomska škola Pula je srednjoškolska odgojno-obrazovna ustanova koja obrazuje

učenike u četverogodišnjim obrazovnim programima iz sektora ekonomije, trgovine i poslovne administracije za zanimanja ekonomist i poslovni tajnik.

Ekonomska škola Pula osnovana je Odlukom Skupštine Županije o prestanku postojanja Škole u društvenim djelatnostima Pula i osnivanju Gimanzije, Ekonomske škole i Medicinske škole, od 25.6.1992. godine.

Ekonomska škola Pula upisuje dva razredna odjela koji se školuju za zanimanje ekonomist te jedan razredni odjel koji se školuje za zanimanje poslovni tajnik. U svaki razredni odjel upisuje se ukupno 24 učenika.

U šk.god. 2023./2024. Ekonomsku školu Pula pohađa ukupno 274 učenika te je zaposleno 47 redovnih radnika i 9 pomoćnika u nastavi kroz program Mozaik 6.

Škola ima odobrenje Ministarstva znanosti i obrazovanja za nastavne planove i programe iz sektora ekonomije, trgovine i poslovne administracije za zanimanje ekonomist i poslovni tajnik.

Djelatnost Škole ostvaruje se na temelju Nastavnog plana i programa, Školskog kurikuluma i Godišnjeg plana i programa rada, a u skladu sa Zakonom o ustanovama (NN 76/93, 29/97, 47/99, 35/08), Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10- ispravak, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19) i Statutom Škole.

Obveza sastavljanja financijskih izvještaja u sustavu proračuna propisana je odredbama čl. 105 Zakona o proračunu („Narodne novine”, br. 87/08, 136/12 i 15/15), a Pravilnikom o financijskom izvještavanju u proračunskom računovodstvu („Narodne novine”, br. 3/15, 93/15, 135/15, 2/17, 28/17, 112/18 i 126/19) propisani su obrasci, njihov sadržaj i oblik financijskih izvještaja. Financijski izvještaj za proračunsku godinu sastavlja se na sljedećim obrascima:

* Bilanca na obrascu BIL
* Izvještaj o prihodima i rashodima, primicima i izdacima na obrascu PR-RAS
* Izvještaj o rashodima prema funkcijskoj klasifikaciji na obrascu RAS-funkcijski
* Izvještaj o promjenama u vrijednosti i obujmu imovine i obveza na obrascu P-VRIO
* Izvještaj o obvezama na obrascu OBVEZE

Pored navedenih obrazaca, sastavni dio financijskog izvještaja su i Bilješke uz financijski izvještaj.

**Bilješke uz Bilancu**

**B 002** Smanjena je vrijednost imovine zbog redovnog godišnjeg obračuna amortizacije po zakonskim stopama.

**022 i 0921** Postrojenja i oprema vrijednost je povećana zbog prijenosa osnovnog sredstva iz vanbilančne evidencije po naputku MZO-a.

**024 i 02924** Smanjenje vrijednosti knjiga u odnosu na prethodnu godinu dogodilo se zbog obračunatog ispravka vrijednosti knjiga u školskoj knjižnici (knjige su sve za posudbu), istovremeno je i nabavljeno manje novih naslova u odnosu na prethodnu godinu.

**042 i 049** Sitan inventar povećana je vrijednost zbog nabave sitnog inventara u tekućoj godini

**11** Novčana sredstva na žiro računu i u blagajni manja su u odnosu na prethodnu godinu zbog podmirenja svih primljenih računa krajem 2023.g. (29.12.)

**123** Potraživanja od zaposlenih za isplaćene akontacije za službena putovanja početkom godine.

**124** Potraživanja za više plaćene poreze i doprinoseodnosi se na potraživanja od porezne uprave za više plaćene poreze i doprinose (greškom je isplaćena veća plaća od potrebne, radnica je uplatila neto na žiro-račun, a porezi i doprinosi će biti vraćeni nakon obrade SNU obrasca).

**129** Ostala potraživanja se odnose na isplaćena bolovanja na teret HZZO-a.

**163** Potraživanja se odnose na potraživanja za prijevoz učenika s teškoćama u razvoju i potraživanja za troškove voća (škola je uključena u program shema voće po kojem tjedno dobivamo voće za učenike).

**164** Potraživanja za prihode od prodanih proizvoda odnosi se na prodane monografije na sajmu knjiga.

**166** Potraživanja za prihode od najma prostora za aparat za tople napitke. Račun je izdan krajem prosinca i naplaćen je do 15.1.2024.g.

**19** Kontinuirani rashodi budućih razdoblja odnose se na obveze za isplaćene plaće redovnih radnika i pomoćnika u nastavi, kao i za naknade za mjesec studeni i prosinac.

**23** Obveze za rashode poslovanja: povećanje u odnosu na prethodnu godinu zbog povećanja mase za isplate plaća, a obveze za materijalne rashode su manje zbog racionalizacije troškova. Obveze za financijske rashode odnose se na vođenje računa, plaćenog 2.1.24.

**239** Ostale tekuće obveze odnosi se na obveze za bolovanja na teret HZZO-a – povećanje je zbog većeg broja radnika koji su na bolovanju na teret HZZO-a.

**9111** Početno stanje je umanjeno za 0,01 € zbog zaokruživanja pri prijenosu sa kuna na euro.

**922** Višak prihoda poslovanja smanjen je u odnosu na prethodnu godinu zbog trošenja vlastitih sredstava, od učenika i ostvarenih prihoda od najma prostora. Preostali višak se planira utrošiti na opremanje Škole, uređenja okoliša škole, sve u skladu s potrebama i željama učenika.

Iz prethodne godine prenesen je višak prihoda od =6.840,63 €. U tekućoj godini ostvaren je manjak prihoda poslovanja od =1.380,93 € i manjak prihoda od nefinancijske imovine u iznosu od =913,92 €.Manjak prihoda od nefinancijske imovine umanjen je za =831,00 € za primljena sredstva za nabavu knjiga u knjižnici od MZO-a i Osnivača. Tokom godine ta su sredstva knjižena na kontima 6362 i 6712. Za isti iznos povećan je manjak prihoda poslovanja. Rezultat je ostao isti kao u PR-RAS obrascu.

Na dan 31.12.2023. ostvaren je ukupni višak prihoda od =4.545,78 €.

Tablica započetih sudskih sporove prazna je jer Škola nema započetih sudskih sporova.

Tabela Popis ugovornih odnosa i sl. koji uz ispunjenje određenih uvjeta, mogu postati obveza je prazna jer takvih ugovora nemamo. Obje tabele su sastavni dio ovog izvještaja (1).

**Bilješke uz Izvještaj o prihodima i rashodima, primicima i izdacima**

**6341** Tekuće pomoći od izvanproračunskih korisnika odnosi se na primljena sredstva za takmičenje učenika od Saveza sportova.

**6361** Tekuće pomoći proračunskim korisnicima iz proračuna koji im nije nadležan odnosi se na plaće i naknade zaposlenicima povećana su zbog povećanja mase za isplatu plaća (povećanje osnovice za obračun plaća) i zbog većeg broja isplaćenih materijalnih prava (pomoći za dulje bolovanje, potpore za novorođenu djecu, otpremnine za mirovinu, potpore za smrt članova obitelji zaposlenika).

**6362** Kapitalne pomoći proračunskim korisnicima iz proračuna koji im nije nadležan odnosi se na primljena sredstva za nabavu knjiga za školsku knjižnicu.

**6381** Tekuće pomoći temeljem prijenosa EU sredstava u tekućoj godini nisu evidentirana na ovom kontu zbog promjene u načinu evidentiranja.

**6526** Ostali nespomenuti prihodi ostvareni su od prihoda ostvarenih od učeničke zadruge i od prihoda za povećane troškove obrazovanja. Prihodi su manji u odnosu na prethodnu godinu jer su ove godine uplate učenika za izlete knjižene na konto 129.

**661** Ostvareni prihodi od iznajmljivanja prostora Škole od aparata za tople napitke i od najma prostora u vrijeme vikenda.

**6711** Prihodi iz nadležnog proračuna povećani su zbog povećanih stvarnih troškova, kao i zbog povećanih troškova tekućeg održavanja, a na ovoj skupini konta knjiženi su prihodi za plaće i materijalna prava pomoćnika u nastavi.

**6712** Ostvaren je prihod za opremanje školske knjižnice lektirom i novim naslovima.

**3111** Troškovi plaća porasli su zbog uvećane osnovice za isplatu plaća, povećanog minulog rada.

**312** Ostali rashodi za zaposlene su veći zbog većeg broja radnika koji su ostvarili pravo na jubilarne nagrade, regres, božićnicu, pomoći za dulje bolovanje i pomoći za smrtni slučaj u obitelji.

**313** Doprinosi na plaće uvećani su zbog povećanja mase isplaćenih plaća.

**321** Povećane su naknade troškova zaposlenima zbog povećanja troškova prijevoza na posao i s posla, povećani su troškovi službenih putovanja.

**322** Rashodi za materijal i energiju uvećani su zbog povećanih troškova tekućeg i investicijskog održavanja – krajem godine obavljeni su radovi na sanaciju krova na ulazu škole, povećani su troškovi nabave službene i radne odjeće (prof. TZK ima pravo svake godine na službenu odjeću, a spremačice i domar su to pravo ostvarili ove godine). Troškovi nabave uredskog materijala i materijala za nastavu su veći zbog veće potrošnje i povećanja cijena.

**323** Smanjeni su rashodi iz ove grupe: za usluge prijevoza, pošte i telefona (znatno su povećani troškovi prijevoza učenika s teškoćama u razvoju – više učenika koji koriste uslugu prijevoza u odnosu na prethodnu godinu).smanjeni su troškovi tekućeg i investicijskog održavanja jer su na ovom kontu lani evidentirani radovi na ograđivanju prostora Škole. Uslijed povećanja cijena energije povećani su troškovi komunalnih usluga, troškovi zakupnine prostora su smanjeni. Povećani su troškovi intelektualnih usluga zbog isplate po ugovorima o djelu članovima tima za krizne intervencije (intervencija zbog tragičnog događaja u školi).

**329** Ostali nespomenuti troškovi poslovanja smanjeni su jer su sporovi zbog izgubljenih tužbi za isplatu razlike plaća od 6% za period 12/2015 – 1/2017. u cijelosti isplaćeni tijekom prethodne godine. Povećane su pristojbe i naknade zbog promjena u sudskom registru.

**343** Ostali financijski rashodi smanjeni su zbog smanjenih troškova zateznih kamata na tužbe.

**X006** Rezultat poslovanja na dan 31.12. 2023.g. je višak prihoda od =4.545,78 €, a sastoji se od =6.840,63 € prenesenog viška iz prethodne godine i manjka prihoda poslovanja =1.380,93 € i manjka prihoda od nefinancijske imovine =913,92 €.

**Bilješke uz Izvještaj o obvezama**

**AOP 038** Stanje obveza na dan 31.12.23. iznosi =105.026,67 € i odnosi se na:

* obveze za zaposlene =85.792,47 €
* obveze za materijalne rashode =11.193,85 €
* obveze za financijske rashode =111,69 €
* ostale tekuće obveze =7.928,66 €

od čega su sve obveze nedospjele.

**Bilješke uz Izvještaj o promjenama u vrijednosti i obujmu imovine i obveza**

Tokom 2023. godini povećana je vrijednost obujma imovine za opremu dobivenu od MZO za provođenje Cjelovite kurikularne reforme.

**Bilješke uz obrazac RAS funkcijski**

**AOP 110** U 2023. godini povećani su ukupni rashodi za 11,4% u odnosu na 2022. godinu uslijed povećanja cijena roba i usluga kao i zbog povećanja troškova plaća.

(1)

Tablica 1. – Popis ugovornih obveza na dan 31.12.2023.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. Br.  | Datum primanja jamstva | Instrument osiguranja | Iznos primljenog jamstva | Davatelj jamstva | Namjena | Dokument | Rok važenja | Napomena |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Ukupno dana jamstva** | **0,00** |  |  |  |  |  |

Tablica 2.- Popis sudskih sporova u tijeku na dan 31.12.2023.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora | Napomena |
| / | / | / | / | / | / | / | / | / |
| / | / | / | / | / | / | / | / | / |

Pula, 31. 01. 2024.

Osoba za kontakt: Renata Marković

 tel. 052/380-558

 Zakonski predstavnik

 \_\_\_\_\_\_\_\_\_\_\_\_\_\_\_\_\_\_\_\_\_

 Petko Radulović, dipl.oec.